Mohammad Eunos Abdullah

Mohammad Eunos Abdullah (laia di Singapura taun 1876 - meninggal dunia di Singapura tahun 1933 pada umur 57 tahun) adalah seorang pejuang Melayu Singapura, wartawan, sarato politisi nan mandirian Kasatuan Malayu Singapura.

 Kahidupan 
Eunos adolah anak surang padagang Minangkabau dari Sumatera Barat. Baliau baraja di Raffles Institution pado taun 1893. Pado taun 1907 baliau manjadi editor koran babahaso Malayu "Utusan Melayu."Dru C. Gladney, Making Majorities, Stanford University Press, 1998 Baliau adolah salah surang Malayu partamo nan manjadi Hakim Padamaian pado taun 1922.

Pado taun 1924 baliau tapiliah sabagai wakil kaum Malayu dalam dewan legislatif Straits Settlements.Edwin Lee, Singapore: The Unexpected Nation, ISEAS Publishing, 2008 Duo taun kudian baliau mandirian "Kasatuan Malayu Singapura" (Singapura Melayu Union), sabuah organisasi politik nan mambela hak-hak kaum Malayu Singapura.Anthony Milner, The Malays, Wiley-Blackwell Tujuan utamo dari Kasatuan Malayu Singapura adolah untuak mampromosian kamajuan Malayu, sarato maningkek-an pandidikan jo minat dalam politik. Bisa dikatoan baso Kasatuan Malayu Singapura marupoan palopor organisasi Nasionalis Malayu di Singapura.

Pado taun 1927 baliau mamintak kapado pamarentah sabidang tanah untuak mambangun sabuah Kampuang Malayu.Joel S. Kahn, Other Malays: Nationalism and Cosmopolitanism in the Modern Malay World, Singapore University Press, 2006 Pamarentah manyatujui rancana tu lalu maagiahan pitih sajumlah $ 700.000 kapado Eunos nan digunoannyo untuak mambali tanah salaweh 600 hektar. Untuak manganang jaso-jasonyo, kampuang ko akhianyo diagiah namo Kampuang Eunos, nan di dakeknyo ado Stasiun MRT Eunos.

Rujuak-an

Kategori:Pajuang Malayu Singapura
Kategori:Politikus Singapura
Kategori:Tokoh Minangkabau